Tim Berners Lee laget sin første webside i 1991, og med det ble weben født. Rosenborg Ballklub vant den norske eliteserien i fotball ni av ti sesonger dette tiåret, unntak var 1991 da Viking vant gullet. Det norske herrelandslaget i fotball hadde også en storhetstid, med deltakelse i to VM-sluttspill. Rosemarie Köhn ble Norges første kvinnelige biskop. Arbeiderpartiet regjerte frem til Thorbjørn Jaglands famøse 36,9 i 1997 da Kjell Magne Bondevik overtok med en koalisjonsregjering, kalt Bondevik I. TV 2 startet sine sendinger i Norge. Vinter-OL 1994 arrangert på Lillehammer og Ski-VM 1997 i Trondheim. Jugoslavia gikk i oppløsning, og det endte med borgerkrig både i Kroatia og Bosnia-Hercegovina. Krigshandlingene fikk sin avslutning etter at NATO angrep Serbia.